**Gregory Kurtley van der Wiel** (s. 3. helmikuuta 1988 Amsterdam, Alankomaat) on alankomaalainen jalkapallopuolustaja, joka edustaa seuratasolla Turkin Superliigassa pelaavaa Fenerbahçea. Hyvistä nousuistaan tunnettu Van der Wiel valittiin Eredivisien nuoreksi pelaajaksi vuonna 2010. 

Van der Wiel nousi Alankomaiden maajoukkuerinkiin helmikuussa 2010 ja oli osa maan joukkuetta vuoden 2010 MM-kilpailuissa MM-hopeaa voittaneessa joukkueessa.

Van der Wielin isä on Curaçaosta ja äiti on hollantilainen.

Ura
---

### Seuraura

#### Ajax

Van der Wiel debytoi Ajaxin edustusjoukkueessa maaliskuussa 2007 vierasottelussa FC Twenteä vastaan. Hän pelasi kaudella 2006–2007 kokonaisuudessa neljä liigaottelua. Seuraavalla kaudella hän voitti Alankomaiden supercupin, kun Ajax voitti finaalissa PSV Eindhovenin. Kaudella 2008–2009 van der Wiel murtautui lopullisesti Ajaxin avauskokoonpanoon uuden valmentajan Marco van Bastenin alaisuudessa. Vam Basten siirsi entisen oikea-jalkaisen keskuspuolustajan uuteen rooliin oikeaksi puolustajaksi. Van der Wiel teki ensimmäisen maalinsa Eredivisiessä maaliskuussa 2009 vierasottelussa FC Utrechtia vastaan. Kauden päätteeksi hänet palkittiin Ajaxin vuoden talenttina 40 ottelua kokonaaisuudessan pelattuna ja A-maajoukkuedebyytti tehtynä.

Van der Wiel aloitti kauden 2009–2010 hyvin uuden valmentajan Martin Jolin alaisuudessa tehden kolmannen liigamaalinsa elokuussa kotiottelussa RKC Waalwijkia vastaan. Hän teki kauden toisen maalinsa hallitsevaa mestaria AZ Alkmaaria vastaan. Van der Wiel onnistui maalinteossa myös paikallisderbyssä Feyenoordia vastaan. Toukokuussa 2010 hän pelasi Alankomaiden cupin finaalissa Feyenoordia vastaan. Ajax voitti cupin lopulta cupin 4–1-voitolla. Kauden päätteeksi van der Wiel valittiin vuoden nuoreksi pelaajaksi.

Ennen kautta 2010–2011 useat eurooppalaiset suurseurat, Bayern München etunenässä, yrittivät hankkia van der Wieliä joukkueehensa. Van der Wiel jatkoi kuitenkin kaksi seuraavaa kautta Ajaxissa, jossa hän pääsi juhlimaan Eredivisien mestaruutta sekä keväällä 2011 että 2012.

#### Paris Saint-Germain

1. syyskuuta 2012 van der Wiel siirtyi Ajaxista Ranskan pääsarjaan Paris Saint-Germainiin. Alankomaalainen allekirjoitti seuran kanssa nelivuotisen sopimuksen.

Maajoukkueura
-------------

Van der Wiel ja alankomaalaiset fanit.
Van der Wiel on edustanut Alankomaiden nuorisomaajoukkueita. Hän debytoi Alankomaiden A-maajoukkueessa helmikuussa 2009 ystävyysottelussa Tunisiaa vastaan, kun hän pääsi kentälle John Heitingan tilalle. Hän oli ensimmäistä kertaa avauskokoonpanossa MM-karsintaottelussa Skotlantia vastaan maaliskuussa 2009. Hän on tämän jälkeen murtaunut maajoukkueen vakionimiin avauskokoonpanossa. Van der Wiel valittiin MM-kisojen alustavaan kokoonpanoon ja hän oli 23 pelaajan lopullisessa kokoonpanossa, minkä valmentaja Bert van Marwijk valitsi toukokuun lopussa. Van der Wiel oli Alankomaiden avauskokoonpanossa kahdessa ensimmäisessä alkusarjan otteluissa Tanskaa ja Japania vastaan. Hän pelasi voitollisessa neljännesvälieräottelussa Slovakiaa vastaan.

Puolivälierässä Brasiliaa vastaan Hollanti eteni jatkoon, mutta van der Wielin korttitili täyttyi ja hän oli sivussa välierästä Uruguayta vastaan. Hollanti eteni finaaliin, jossa se kohtasi Espanjan. Espanja voitti lopultaa MM-kultaa jatkoajalla syntyneen maalin johdosta.

Pelityyli
---------

Van der Wiel aloitti uransa keskuspuolustajana, mutta myöhemmin hänet siirrettiin oikeaan laitaan. Hänet tunnetaan hyvistä nousuistaan ja keskityksistään.

Saavutukset
-----------

* Alankomaiden pääsarjamestaruus: 2011, 2012
* Alankomaiden supercup: 2007
* Alankomaiden cup: 2007, 2010
* MM-hopea: 2010

**Henkilökohtaiset**

* Alankomaiden nuori jalkapalloilija: 2010
* Ajaxin vuoden talentti: 2010

Lähteet
-------

1. 1 2  Gregory van der Wiel National Football Teams -sivustolla (englanniksi)
2. 1 2  Holland coach Bert van Marwijk finalises World Cup squad *The Guardian*.  27.5.2010. Guardian Media Group. Viitattu 9.7.2010. (englanniksi)
3. ↑  Twente Enschede 1 - 4 Ajax Amsterdam *ESPN*.  11.3.2007. ESPN Internet Ventures.  Arkistoitu 26.10.2012. Viitattu 10.7.2010. (englanniksi)
4. ↑  Gabri bezorgt Ajax Johan Cruijff Schaal  11.8.2007. Ajax. Viitattu 10.7.2010. (hollanniksi)
5. ↑  Van der Wiel gaat voor de top  2.3.2009. Het Parool. Viitattu 10.7.2010. (hollanniksi)
6. ↑  Suarez en Van der Wiel gehuldigd met trofeeën  10.5.2009. Ajax1. Viitattu 10.7.2010. (hollanniksi)[vanhentunut linkki]
7. ↑  AZ Alkmaar 2 - 4 Ajax Amsterdam *ESPN*.  25.10.2009. ESPN Internet Ventures.  Arkistoitu 19.10.2012. Viitattu 10.7.2010. (englanniksi)
8. ↑  Feyenoord Rotterdam 1 - 4 Ajax Amsterdam *ESPN*.  6.5.2010. ESPN Internet Ventures.  Arkistoitu 8.5.2010. Viitattu 10.7.2010. (englanniksi)
9. ↑  van Dooijeweert, Bart: Van der Wiel gekozen tot Talent van het Jaar  3.5.2010. Elfvoetbal. Viitattu 10.7.2010. (hollanniksi)
10. ↑  Grathoff, Pete: Ajax en Bayern akkoord over transfer Van der Wiel  8.7.2010. Voetball International.  Arkistoitu 7.9.2011. Viitattu 8.6.2011. (hollanniksi)
11. ↑  PSG : Ancelotti confirme pour van der Wiel (Arkistoitu – Internet Archive)
12. ↑  Match Facts: Tunisia v Holland *Sky Sports*.  11.2.2009. BSkyB. Viitattu 10.7.2010. (englanniksi)
13. ↑  Moffat, Colin: Netherlands 3-0 Scotland *BBC Sport*.  28.3.2009. British Broadcasting Corporation. Viitattu 10.7.2010. (englanniksi)
14. ↑  Stevenson, Jonathan: Netherlands 2-0 Denmark *BBC Sport*. British Broadcasting Corporation. Viitattu 10.7.2010. (englanniksi)
15. ↑  Whyatt, Chris: Netherlands 1-0 Japan *BBC Sport*. British Broadcasting Corporation. Viitattu 10.7.2010. (englanniksi)
16. ↑  Dawkes, Phil: Netherlands 2-1 Slovakia *BBC Sport*. British Broadcasting Corporation. Viitattu 10.7.2010. (englanniksi)
17. ↑  Grathoff, Pete: Uruguay to take on Netherlands in World Cup semifinal KansasCity.com. Viitattu 10.7.2010. (englanniksi)[vanhentunut linkki]
18. ↑  Hollanti Veikkaus. Viitattu 23.8.2010. [vanhentunut linkki]

Aiheesta muualla
----------------

* Gregory van der Wiel Transfermarkt-sivustolla

  

Alankomaiden joukkue – Jalkapallon MM-kilpailut 2010
1 Stekelenburg |
2 van der Wiel |
3 Heitinga |
4 Mathijsen |
5 van Bronckhorst |
6 van Bommel |
7 Kuyt |
8 de Jong |
9 van Persie |
10 Sneijder |
11 Robben |
12 Boulahrouz |
13 Ooijer |
14 de Zeeuw |
15 Braafheid |
16 Vorm |
17 Elia |
18 Schaars |
19 Babel |
20 Afellay |
21 Huntelaar |
22 Boschker |
23 van der Vaart |
Valmentaja van Marwijk

Alankomaiden joukkue – Jalkapallon EM-kilpailut 2012
1 Stekelenburg |
2 van der Wiel |
3 Heitinga |
4 Mathijsen |
5 Bouma |
6 van Bommel |
7 Kuyt |
8 N. de Jong |
9 Huntelaar |
10 Sneijder |
11 Robben |
12 Vorm |
13 Vlaar |
14 Schaars |
15 Willems |
16 van Persie |
17 Strootman |
18 L. de Jong |
19 Narsingh |
20 Afellay |
21 Boulahrouz |
22 Krul |
23 van der Vaart |
Valmentaja van Marwijk